En els pròxims cinc anys, es preveu crear 300 places noves d'agents i 50 places de personal tècnic i administratiu, desenvolupar tota la seva estructura de comandament, aprovar el Reglament d'armes i implementar noves tecnologies
El Pla estratègic del Cos d'Agents Rurals 2019-2024 (PECAR) aprovat pel Govern té com a objectiu consolidar el cos i adaptar-lo a les necessitats i els reptes actuals, dimensionar-ne la plantilla, desplegar les diferents categories professionals i reforçar-ne l'estructura per potenciar l'operativitat del cos per continuar prestant un servei de qualitat.
Entre les mesures que s'implementaran en els pròxims cinc anys, hi ha la creació de 300 places noves d'efectius i un increment de 50 places de personal tècnic i administratiu.
També es preveu, a més, l'aprovació del Reglament d'armes del cos, l'elaboració d'una Carta de serveis per millorar-ne la prestació, la regulació de la situació administrativa especial de segona activitat, el desenvolupament del Pla de carrera, la implantació de noves tecnologies (com ara els drons o les tauletes) i la renovació de l'actual parc de vehicles i d'embarcacions, entre altres.
Amb aquest objectiu, el Pla estratègic del Cos d'Agents Rurals 2019-2024 proposa una sèrie d'actuacions per revertir les mancances actuals, futures i previsibles amb un horitzó temporal de cinc anys d'acord amb vuit línies estratègiques, com ara:
- L'adequació del dimensionament als reptes actuals i el desplegament de l'estructura de comandament,
- L'estructuració del model organitzatiu i de gestió dels serveis
- L'adaptació del nivell del servei a les demandes i necessitats actuals
- El reforç de la visibilitat i capacitat de comunicació del cos
- La millora de l'eficiència dels processos i procediments de treball
- La potenciació de la formació i la gestió del coneixement
- L'adequació dels recursos materials
- L'adaptació de la normativa relativa al cos
El Pla estratègic del Cos d'Agents Rurals 2019-2024 proposa una sèrie d'actuacions per revertir les mancances actuals, futures i previsibles.
La mancança principal que pretén revertir el PECAR és el dimensionament insuficient del cos. Cal tenir en compte que les mesures de contenció de la despesa dels últims anys ha fet que el nombre d'agents hagi passat de 527 als 497 actuals i que la darrera convocatòria de places es va fer el 2009 amb la incorporació només de 30 agents, la qual cosa ha portat a un envelliment progressiu del col·lectiu amb una mitjana d'edat actualment de gairebé 50 anys.
Els Agents Rurals, un cos al servei del medi ambient
El Cos d'Agents Rurals és el responsable de vetllar per la conservació de la natura i la protecció del nostre medi ambient i patrimoni natural, realitzant tasques de vigilància, control, protecció, prevenció integral i col·laboració en la gestió del medi ambient.
El ventall de funcions que desenvolupa és realment molt ampli, que va des de la vigilància, el control i la inspecció de la fauna silvestre i protegida, la caça i la pesca fluvial, els espais naturals protegits i la biodiversitat i els nostres recursos forestals, a més de la prevenció i la investigació d'incendis forestals.
Amb aquesta voluntat expressa de consolidar i potenciar al màxim l'operativitat del CAR i poder continuar prestant un servei de qualitat i una resposta altament professional, el PECAR s'ha marcat quatre objectius principals: